
Želim prihvatiti ***[islam](https://pitajucene.com/search/islam/questions/ "Pretraži pitanja o Islamu")***, ali me tišti to što sam mnogo griješio, pa vas pitam: da li će Allah oprostiti sve grijehe onome ko prihvati islam svjedočeći da nema boga osim Allaha i da je Muhammed, ﷺ, Njegov ***[poslanik](https://pitajucene.com/search/poslanik/questions/ "Pretraži pitanja o poslanicima")***?


* 
* 
* 
* 
* 
* 
* 

 
Da li prihvatanje islama briše sve grijehe?

Prihvatanjem islama brišu se svi grijesi koje je čovjek do tada počinio, bez obzira o čemu se radilo. Imam Muslim zabilježio je da je Amr b. As kada je htio prihvatiti ***[islam](https://pitajucene.com/search/islam/questions/ "Pretraži pitanja o Islamu")*** uvjetovao Poslaniku, ﷺ, to da mu bude oprošteno sve što je učinio kao nevjernik, pa ga je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, upitao: *“O Amre, zar ne znaš da prihvatanje islama briše sve što je bilo prije njega?!”* Ne samo to, već će  Uzvišeni Allah, ako bude htio, sve te grijehe, zbog iskrenog pokajanja, pretvoriti u dobra djela: **“…Allah će njihova hrđava djela u dobra promijeniti…”** (El-Furkan, 70.)


Dakle, nakon izgovaranja dvaju šehadeta počinje tvoj novi život. Nakon promjene hrđavih djela u dobra otvaraju se nove, bijele stranice, na kojima treba ispisati mnogo dobrih djela, a što je garancija za sretan život na ovom i budućem svijetu. Molim Svemogućeg Allaha da svim ljudima oraspoloži srce prema islamu, amin!


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


